ORDE do 11 de xuño de 2025 pola que se autoriza a apertura e funcionamento do CPR FP Prime, de Pontevedra.
Consellería de Educación, Ciencia, Universidades e Formación Profesional — III. Outras disposicións — 24/06/2025

A titularidade do centro privado (CPR) FP Prime, de Pontevedra, solicita a autorización de apertura e funcionamento para impartir o ciclo formativo de grao medio (CM) Coidados Auxiliares de Enfermaría, o ciclo formativo de grao superior (CS) Dietética e o CS Documentación e Administración Sanitarias.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Autorización de ensinanzas
Autorizar a apertura e funcionamento do centro privado que se sinala a seguir:
Denominación xenérica: centro privado (CPR).
Denominación específica: FP Prime.
Código do centro: 36025311.
Domicilio: rúa Santa Clara, 21.
Localidade: Pontevedra.
Concello: Pontevedra.
Código postal: 36002.
Provincia: Pontevedra.
Titular: Proyectos Educativos FP Prime, S.L.
Ensinanzas que se autorizan:
Réxime ordinario, modalidade presencial.
• CM Coidados Auxiliares de Enfermaría (1 unidade para 30 postos escolares).
• CS Dietética (2 unidades para 20 postos escolares/unidade).
• CS Documentación e Administración Sanitarias (2 unidades para 20 postos escolares/unidade).
Artigo 2.
Inicio da actividade
Para a posta en funcionamento das ensinanzas que se autorizan, o Departamento Territorial da Consellería de Educación, Ciencia, Universidades e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de xuño de 2025